Koceľova ulica (Bratislava)

Koceľova ulica je ulica v Bratislave, v mestskej časti Ružinov. Nachádza sa v miestnej časti Nivy. 

Vznikla v roku 1930 ako Bořivojova ulica, bola pomenovaná podľa českého kniežaťa Bořivoja I. (9. storočie). V roku 1943 získala terajší názov, podľa Koceľa, kniežaťa Blatenského kniežatstva, Bořivojovho súčasníka. Nachádzajú sa na nej prevažne 4- a 5- poschodové tehlové domy postavené v druhej polovici 20. storočia.

Priebeh 
Ulica začína na križovatke s Bazovou ulicou, a pokračuje východným smerom. Postupne križuje Svätoplukovu, Kvačalovu a Rastislavovu. Vychádza z nej Nitrianska. Oproti Centrálnemu trhovisku napokon vyúsťuje do Miletičovej ulice.

Občianska vybavenosť 
Na Koceľovej 26 sa nachádza Stredné odborné učilište pre sluchovo postihnutých, ktoré je jediným svojho druhu na západnom Slovensku. Okrem toho je na ulici už len viacero menších kancelárskych budov. Na adrese Koceľova 15 sídli Zväz slovenských vedeckotechnických spoločností.

Referencie

Iné projekty

Externé odkazy 
 Koceľova ulica na mape Bratislavy

Ulice v Ružinove